Predkladacia správa

Predkladaný materiál je spracovaný na základe úlohy B.1. uznesenia vlády SR č. 805 zo 17. novembra 2010. Predmetná úloha uložila zanalyzovať vykonávané činnosti vrátane činností všetkých organizácií v pôsobnosti kapitoly Úradu pre normalizáciu, metrológiu a skúšobníctvo Slovenskej republiky (ďalej len "úrad"), odôvodniť potrebu týchto činností a pokiaľ nevykonávanie alebo zrušenie niektorých činností neohrozuje zabezpečenie plnenia úloh príslušného orgánu alebo správcu kapitoly štátneho rozpočtu, navrhnúť zúženie týchto činností. 
 
Predkladaný materiál obsahuje analýzu činností vykonávaných úradom a opatrenia realizované úradom na optimalizáciu agend podľa jednotlivých oblastí činnosti úradu a organizácií v jeho pôsobnosti s vyčíslením úspor oproti roku 2010.
 
Predložený návrh  nemá dopad na verejné financie, zamestnanosť,  životné prostredie, ani na podnikateľské prostredie.
 
Predložený materiál má informatívny charakter, z toho dôvodu nebol predmetom medzirezortného pripomienkového konania.